### 18.    Beslutning om godkendelse af Kvalitetsrapport for folkeskolen 2018 med høringssvar

**Åbent**

Sagsnr.: 326-2018-37158       J.nr.: 17.01.10           Dokumentnr.:
326-2019-36188

**Sagstype**

Beslutning.

**Resume og sagens baggrund**

Administrationen har udarbejdet den årlige kvalitetsrapport
for folkeskolen. Børn- og Familieudvalget sendte rapporten i høring blandt
skolebestyrelserne og MED-udvalgene på skolerne, samt de faglige
organisationer, i januar 2019.

Kvalitetsrapporten følger op på skolernes arbejde med
målsætningerne for folkeskolen. Rapporten peger på, at elevernes faglige niveau
er lavere i Kalundborg Kommune end i resten af landet. Eleverne trives næsten
lige så godt som eleverne på landsplan. Samtidig har eleverne mere fravær end
elever i resten af landet.

**Indstillinger**

Direktøren indstiller, at

1.    Kvalitetsrapport
for folkeskolen 2018/19 godkendes

2.    Børn- og
Familieudvalget drøfter, hvorvidt kvalitetsrapporten giver anledning til
handlinger, der ligger ud over ’Plan for forbedring af kvalitet i folkeskolen’.

**Behandling**

Børn- og Familieudvalget, Økonomiudvalget,
Kommunalbestyrelsen.

**Sagsfremstilling**

Kvalitetsrapporten giver et indblik i folkeskolernes
udvikling - målt på parametre såsom elevernes fravær, trivsel, karakterer og
overgang til ungdomsuddannelse. Kvalitetsrapporten har været i høring blandt
skolebestyrelserne og MED-udvalgene på skolerne, samt de faglige
organisationer. Der er kommet 25 høringssvar.

Som bilag er vedlagt: Kvalitetsrapport for folkeskolen
2018/19, Bilag A: Fakta om skolerne, Resumé af Kvalitetsrapport for folkeskolen
2018/19, Samlede høringssvar, samt Resumé af høringssvar.

*Baggrund*

Rapporten giver Kommunalbestyrelsen og andre interesserede
mulighed for at følge med i, hvordan skolernes arbejde med de nationale og
kommunale målsætninger skrider fremad.  Det er obligatorisk at udarbejde en
kvalitetsrapport hvert andet år. I Kalundborg Kommune har man ønsket at følge
udviklingen tæt, hvorfor der udarbejdes en kvalitetsrapport hvert år.

*Målsætninger for folkeskolen*

De seneste år har kvalitetsrapporterne peget på, at der
stadig er et godt stykke vej endnu i forhold til at løfte det faglige niveau
hos eleverne. På den baggrund er der i år blevet udarbejdet en ny plan for
forbedring af resultaterne i folkeskolen. Da kvalitetsrapporten er bagudrettet
og har fokus på den udvikling, som er sket, vil kvalitetsrapporten i år kunne
fungere som en baseline i forhold til arbejdet med den nye plan. Tabellen
herunder viser udgangspunktet og målet for de målsætninger, som der kan følges
op på i data.

|  |  |  |
| --- | --- | --- |
|  | Baseline 2017/18 | Mål |
| *Fravær og trivsel* | | |
| Det samlede elevfravær på [adresse] skoler ligger på landsgennemsnittet ved udgangen af skoleåret 2019/20 | 7,2 % | 6,0 % |
| *Faglige resultater* | | |
| Andelen af elever med gode resultater i de nationale test i dansk og matematik skal stige med minimum 10 procentpoint ved udgangen af skoleåret 2020/21 | \* | \* |
| Andelen af elever, der får mindst 02 i dansk og matematik ved afgangsprøven i 9. klasse, skal stige med minimum 10 procentpoint ved udgangen af skoleåret 2020/21 | 79,5 % | 89,5 % |
| Karaktergennemsnittet i dansk og matematik ved afgangsprøven i 9. klasse skal stige med minimum 10 % ved udgangen af skoleåret 2020/21 | 5,5 | 6,1 |

\*Resultater af de nationale tests er fortrolige jf.
Folkeskolelovens § 55b. Disse fremgår derfor i et fortroligt bilag, som
præsenteres i et lukket punkt.

*Rapportens konklusioner*

Helt overordnet konkluderer kvalitetsrapporten, at elevernes
fravær og karakterer på [adresse] folkeskoler ligger et stykke fra
landsgennemsnittet. Resultaterne i skoleåret 2017/18 viser hverken en positiv
eller negativ udvikling for disse parametre. Elevernes trivsel ligger ligeledes
stabilt, lidt under landsgennemsnittet.

Der ses en positiv udvikling i andelen af elever, som får
mindst 02 i dansk og matematik ved afgangsprøven, og dermed får adgang til at
starte på en ungdomsuddannelse. Andelen er steget fra 75,2 % i 2016/17 til 79,5
% i 2017/18.

*Aktuelle indsatser*

Planen for forbedring af resultaterne i folkeskolen
indebærer, at hver skole udarbejder en målaftale, hvor skolens lokale mål og
indsatser beskrives. For at understøtte dette arbejde er skolerne blevet
inddelt i skolegrupper, hvor skolelederne kan drøfte mål, indsatser og
processer i forhold til realisering af planen.

Der arbejdes i øjeblikket på [adresse] og
Rynkevangskolen med at udvælge og afprøve forskellige metoder til at nedbringe
fraværet blandt elever og medarbejdere, i projekt "Folkeskolen uden
fravær". Fra skoleåret 2019/20 vil der jf. U18 i Budget 2019 desuden blive
iværksat et forsøg med tolærerordning i dansk og matematik i udvalgte 1.
klasser.

*Høringssvar*

I høringsperioden er der indkommet i alt 25 høringssvar. 22
af høringssvarene er fra MED-udvalgene og skolebestyrelserne på skolerne, mens
tre af høringssvarene er fra de faglige organisationer. Høringssvarene er
vedlagt sagen som bilag. Der er endvidere vedlagt et resumé af høringssvarene.
Der gøres opmærksom på, at man kun ved at læse høringssvarene i deres fulde
længde kan få indblik i alle argumenter og forslag, som beskrives heri.

**Økonomiske konsekvenser**

Ingen.

**Børn- og Familieudvalgets møde
den 6. marts 2019:**

Anbefales. Børn- og Familieudvalget har ikke forslag til
yderligere handlinger på baggrund af kvalitetsrapporten. Udvalget understreger,
at man vil have forståelse for, at der er udsving mellem år, afhængig af den
aktuelle klassesammensætning.

**Økonomiudvalgets møde den 19.
marts 2019:**

Anbefaler Børn- og Familieudvalgets indstilling.

**Bilag**

|  |  |
| --- | --- |
| Kvalitetsrapport for folkeskolen 2018/19 | 326-2018-322958 |
| Bilag A: Fakta om skolerne | 326-2018-322957 |
| Resumé af Kvalitetsrapport for folkeskolen 2018/19 | 326-2018-322955 |
| Samlede høringssvar | 326-2019-56169 |
| Resumé af høringssvar | 326-2019-52835 |